23. ΝΟΜΟΘΕΤ. ΔΙΑΤΑΓΜΑ υπ’ αριθ. 1464 της 30 Μαΐου/27 Ιουν.1942 (ΦΕΚ Α΄ 163) Περί αυθεντικής ερμηνείας του Ν.Δ. 1001/1942 «περί διατάξεών τινων αφορωσών την Ανωτάτην του Στρατού Υγειονομικήν Επιτροπήν και άλλων διατάξεων». Άρθρον μόνον.-1.Αποφάσεις της Ανωτάτης του Στρατού Υγειονομικής Επιτροπής εκδοθείσαι μετά την 1ην Αυγ. 1941, δι’ ων εκρίθησαν προσωρινώς μη υπακτέοι εις τον Νόμ. 4506/1930 και έτυχον ετησίας αναβολής έφεδροι αξιωματικοί και ανθυπασπισταί ή ετησίας αδείας μόνιμοι τοιούτοι, ως και αποφάσεις ταύτης εκδοθείσαι κατόπιν προσφυγής βάσει του άρθρ. 9 του Ν.Δ. 950/1941, δι’ ων η Επιτροπή εμμένει, εις την προτέραν αυτής απόφασιν κυρούνται δια του παρόντος. «Το αυτό ισχύει και δια τας επί του αυτού αντικειμένου εφεξής εκδοθησομένας αποφάσεις της επιτροπής ταύτης». Το εντός « » εδάφιον προσετέθη δια του Ν.Δ. 1925/1942. 2.Η ισχύς του παρόντος Ν.Δ/τος συντακτικού χαρακτήρος και περιεχομένου, άρχεται από της δημοσιεύσεώς του εις την Εφημερίδα της Κυβερνήσεως. 